Anita Valen

Anita Valen (født 1968) er en norsk landeveissyklist som var en aktiv konkurranseutøver til 2008.

Valen er født i Porsgrunn og oppvokst i Skien.

 Sykkelkarriere 
Valen var lenge et stort talent i sykkelsporten, men tok en pause da hun kom ut for en ulykke som 18-åring i forkant av OL i Seoul, 1988. Etter 14 års opphold tok hun opp sykkelsporten igjen. Hun deltok i OL i Athen 2004 og Beijing 2008, og hun fikk bronsemedalje i landeveisrittet i VM i landeveissykling 2004. Hun er en av få sykkelryttere som har 12 norgesmesterskap. Den første seieren tok hun før ulykken i 1988 da hun delte seieren med Tone Benjaminsen.

I 2003 viste en blodprøve for høye verdier av koffein, men etter en langvarig prosess mellom idrettens instanser (Antidoping Norge og appellutvalget i Norges idrettsforbund og olympiske komité) ble Valen frikjent for brudd på dopingreglementet.

 Meritter 
 VM-bronse i fellesstart 2004
 Vinner av Norgescupen: 2002
 Vinner av Norgesmesterskapet i landeveisritt: 1985, 2002, 2003, 2004, 2005 og 2008
 Vinner av Norgesmesterskapet i temporitt: 1985, 2003, 2004, 2005, 2007 og 2008
 Vinner av Hills Classic Holland: 2005
 Vinner av den grønne trøyen i Tour de L'Aude: 2002

 OL–deltagelse 
 OL i Athen, 2004: 22.-plass i temporitt og 14.-plass i landeveisritt.
 OL i Beijing, 2008: 26.-plass i landeveisritt.

 TV-opptredener 
Hun deltok høsten 2009 i TV 2s Skal vi danse, hvor hun ble stemt ut i første runde. I 2010 deltok hun i Zebra Grand Prix på TV2 Zebra, i 2011 i 4-stjerners middag halv åtte på TVNorge, i 2012 på kjendisutgaven av 71° nord på TVNorge. Hun har også vært gjest i TV2-serien Sommertid.

 Familie 
Hun er søster av Monica Valen, som ble verdensmester i landeveisritt i 1994.

 Referanser 

 Eksterne lenker 

  Anita Valen de Vries på cyclingnews.com
  Anita Valen de Vries på www.The-Sports.org


Kategori:Norske syklister
Kategori:Deltakere for Norge under Sommer-OL 2004
Kategori:Syklister under Sommer-OL 2004
Kategori:Deltakere for Norge under Sommer-OL 2008
Kategori:Syklister under Sommer-OL 2008
Kategori:Norgesmestere i gateritt
Kategori:Norgesmestere i tempo
Kategori:Kongepokalvinnere i sykkelsport
Kategori:Norgesmestere i fellesstart
Kategori:Norske deltakere i talentkonkurranser på TV
Kategori:Skal vi danse-deltakere
Kategori:71 grader nord kjendis-deltakere
Kategori:Personer fra Skien kommune